වස්සාන කාලයේ දී මෙම හරිත වන උයනේ දී ශශ්‍රී ලංකාවේ දුලබ ගණයේ පක්ෂීන් විශාල වශයෙන් දැකගැනීමේ වාසනාව ඔබට ද උදා වනු ඇත.දිගු කලක් තිස්සේ හමා ගිය කේඩෑරී වී ගිය යුද්ධයේ කටුක බිම් තීරු ඉරාගෙන ගලා ගිය අමුනුස්ස බය තුරන් වී මිනිස්කම රජයන රියන් හතරක ධම් අඟලක් හිමි මිනිසා ද මේ සුවඳ හමන වන පෙතට පිය සටහන් තබන බව ඉඳුරා ම අපි දනිමු.කුමරි ඇල්ල මුදුනට ගිය විට ඈතින් පෙනෙන නිල් කඳුකරයත්, තුරු වියනත් නෙතට මෙන් ම ගතට ද ලබා දෙන්නේ මහත් සිසිලක් මෙන් ම ආශ්වාදයකි.ගල් පඩි පෙළක් මෙන් පියවරින් පියවරට ඇදහැලී කුඩා කටාරම් තුළ සුළි කැරකෙමින්, සොබාදම් මාතාවගේත්, මිහිකත මෑණියන්ගේත් පහස විඳිමින් ඇදහැලෙන මේ ඉතා පිරිසිදු සුනිල්වන් දිය දහර හිස මත පිනි දියර වැටෙන්නාක් මෙනි.ලක් මාතාවගේ ප්‍රෞඩ ඉතිහාසය, අභිමානයෙන් සිහිකරමින් ජීවත් වන දේශ හිතෛෂි පුරවැසියකු නම්, ඔබ කළ යුත්තේ මෙම සුන්දර කුමරි ඇල්ලේ නිරුවත් දිය කඳ දෙස බලා ඇගේ සෙනෙහසේ පහස විඳිනවා මිස ඇය ඉඳුල් කර, මත් රකුසා තුරුලු කරගෙන ඇයට පිටුපා පසු නොබලා පලා යෑම නොවේ.